Dawnstar

Dawnstar on "indie rock"'i ansambel Ungarist Budapestist. Bändi koosseisu kuuluvad laulukirjutaja Attila Wind (vokaal/kitarr), Bálint Hamvas (basskitarr) ja Viktor Albert (trummid). 
Bändi loomingus esinevad üldiselt flangeriefektid, moonutatud kitarrihelid, pulseeriv bass ja lummavad klahvpillimeloodiad. Dawnstari muusika on segu 1960. aastate keskpaiga psühhedeelsest liikumisest, 1970. aastate lõpu "gothic rock"'ist, 1980. aastate keskpaiga Seattle'i grungest ja 1990. aastate "indie rock"'ist.
Ajalugu.
Bändi moodustamine.
Wind tutvus Hamvastega 1990. aastate keskel Budapestis Teleki Blanka gümnaasiumis. 1999. aastal moodustasid nad kahemeheansambli, mille nimetasid orhidee järgi Anselliaks, ja salvestasid oma esimese demo "Eunomia". 2000. aastal koostas Wind kaheksa uut pala, mille nad Budapesti piirkonnas Piliscsaba linnas ka salvestasid. Demo "Vanity" aitas bändil värvata Alberti, kes oli Hamvasi klassikaaslane Budapesti ärikoolis (ung Budapesti Gazdasági Egyetem). 2001. aastal, pärast mitut kontserti kohalikes klubides, muudeti ansambli nimi Dawnstariks. Dawnstari nimi tuleb sõnade "dawn" ja "star" kombineerimisest, mis omakorda on kasutuses Morning Stari ja Veenuse alternatiivina. 13. detsembril 2002 andsid nad uue nime all oma esimese kontserdi Budapesti linnaosas Csepelis klubis Woodoo. Bändi varajane kõla oli mõjutatud Seattle'i grungerevolutsioonist. Hiljem hakkas bänd oma kõla segama paljude muusikažanritega, nagu psühhedeelia, postpunk ja "garage rock". 2002. aastal lindistas Dawnstar Budapestis Pick-up Studios oma kolmanda demo "Under Your Wings". Tulemus oli segu flangitud värssidest ja moonutatud refräänidest, mis panid aluse ansambli iseloomulikule kõlale.
Paus.
2003–2005 oli ansambli tegevus peatatud liikmete välisõpingute tõttu. 2003. aastal jätkas Wind õpinguid Itaalias Trieste'i ülikoolis ja Hamvas 2004. aastal Padova ülikoolis. 
16. aprillil 2005 esines Dawnstar Ökofestivalil (ung Ökofeszt), mis korraldati Védegyleti keskkonnasõbralike ideede tähistamiseks. Nädal enne esinemist värbas Wind bändi täiendava muusikuna klahvpille mängima Mitropulose. Mitropulos hakkas bändi püsiliikmeks 2005. aasta lõpus. 
2006. aastal lindistas Dawnstar oma neljanda demo "A Metrosexual's Confessions". 
2006. aastal andis bänd ka kolm kontserti Budapestis Erzsébetligeti teatris (ung Erzsébetligeti Színház). Enne kolmandat kontserti 30. novembril andsid bändiliikmed intervjuu Ungari rokkansabli solist Feró Nagyle. 
30. märtsil 2007 esines Dawnstar Budapestis Fringe festivalil (ung Budapesti Fringe Fesztivál).
Album "Change The World".
30. novembril 2007 avaldas Dawnstar oma esimese minialbumi "Change The World", mis sisaldab kolme lugu: nimipala "Change The World", "Scarlet" ja "Don't Die A Martyr For Me". Bänd valis plaadi helirežissöörideks Zoltán Takácsi ja László Philipi Heaven Street Sevenist. Koostöös plaadifirmaga Abnormal Studios (ung Abnormál stúdió) kulus bändil albumi salvestamiseks kaks päeva. 
22. jaanuaril 2017 lisati bändi laul "Don't Die A Martry For Me" Itaalia veebisaidil Antiwar Songs sõjavastaste laulude hulka. 
6. juulil 2009 esines Dawnstar Donaukanaltreibeni festivalil (sks Donaukanaltreiben Festival) Viinis Austrias. Bändi märkas kogukonna veebisaidil Myspace Heidimarie Pyringer, kes korraldas ka hiljem bändile kontserdi Austria pealinnas Viinis. 
10. aprillil 2010 esines Dawnstar Fringe festivalil Pécsi linnas (ung Pécsi Fringe Fesztivál), mis samal aastal valiti Euroopa kultuuripealinnaks. 
1. aprillil 2011 esines Dawnstar Budapesti Fringe festivalil ka kolmandat korda. 
Album "Saturnine Valentines".
2012. aastal alustas Dawnstar koostöös Budapesti Abnormál Stúdiósiga oma esimese täispika stuudioalbumi "Saturnine Valentines" salvestamist. Bänd palkas albumi miksimiseks ja masterimiseks Dávid Schrami, kes varem oli sama teinud Shell Beachi albumil "This Is Desolation" ja FreshFabriku albumil "MORA". 
19. mail 2013 laadis Dawnstar stuudioalbumi kolm laulu ("Love's Gonna Be Tender", "In Heaven We Meet Again", "Ophelia") üles YouTube'i ja SoundCloudi ja kolm kuud hiljem olid kõik laulud albumilt saadaval veebisaidil Bandcamp. 
2013. aasta detsembris esines Dawnstar JD Doyle'i saates "Queer Music Heritage". Samal kuul oli ka Briti raadiojaama OutRadio eetris "Love's Gonna Be Tender" . 
19. jaanuaril 2016 esilinastus bändi esimene videoklipp loole "In Heaven We Meet Again" Ungari muusika veebisaidil Underground Magazin. Video on filmitud Budapesti lahedal Ürömi linnas 2015. aasta detsembris ja selle režissöör oli Wind. Video on inspireeritud Daniel Myricki ja Eduardo Sánchezi psühholoogilisest õudusfilmist "Blair Witch Project". 
12. veebruaril 2016 esines ansambel Budapestis Szilvuplé Bár és Varieté kontserdil kolme külalisvokalistiga, kelleks olid Viktória Wind (sündinud Viktória Bordács), Zsófia Toporczy (Plüssnapalm) ja Viktóra Sereg. See oli esimene kord, kui bänd kutsus külalislaulja endaga esinema. 
17. juunil 2016 avaldas Dawnstar muusikavideo oma loole "London Nights". Videos uitab Attila Wind Suurbritannias Londoni tänavatel, möödudes vaatamisväärsustest, nagu Toweri sild ja Saint Pauli katedraal. Teised bändiliikmed Albert ja Hamvas ootavad kannatamatult Windi saabumist proovisaali. Video lõpus jõuab Wind prooviruumi ja bänd hakkab koos laulu esitama. Londoni stseenid filmiti 13. juulil 2013, ülejäänud video filmiti 22. mail 2016 Ungaris Budapestis. 
26. augustil 2016 esitas bänd esimest korda laulu "In Heaven We Meet Again" raadiosaates "Rádio Rock 95.8". 9. septembril 2016 kõlas samas raadiojaamas ka teine "Saturnine Valentines'" albumi laul "London Nights". 
17. novembril 2017 andis bänd kontserdi "Saturnine Nights" Budapestis Szilvuplés. 
27. novembril 2016 intervjueeris ansamblit Ungari raadiohääl Ádám Rédl saates "Rádió Rock 95.8". Lisaks intervjuule lasti eetrisse ka viis laulu, sealhulgas "Love's Gonna Be Tender", "Ophelia", "Almost Every Flame Will Fade Away" ja kaks vanemat lugu "In Heaven We Meet Again" ja "London Nights". 
13. aprillil 2017 liitus bändiga klahvpillimängija Zsolt Szemenyei.